Etter over 25 års bruk er det pr 2010 et stort behov for rehabilitering av hallen. De senere årene har lave leieinntekter ført til at hallen ikke har klart å avsette penger til løpende vedlikehold. Dette har skapt et etterslep, blant annet i form av fuktskader i dusjanlegg som en følge av dårlig ventilasjon. Dette har ført til sterke ønsker fra hallens styre, samt brukerne, om å rehabilitere og oppgradere St. Hallvardhallen til moderne standard.